Erling Johannes Husabø

Erling Johannes Husabø (født 29. september 1961 i Leikanger) er en norsk jurist. Han er professor ved Det juridiske fakultet ved Universitetet i Bergen siden 1998.

Husabø ble cand.jur. i 1986 og tok den juridiske doktorgrad i 1994 med avhandlingen Rett til sjølvvalt livsavslutning?. Han mottok Meltzer-prisen for yngre forskere i 1995, og har vært konstituert lagdommer i Gulating lagmannsrett og prodekanus ved det juridiske fakultet i Bergen. Han var medlem av Nasjonalt råd for prioriteringer i helsevesenet fra 2000 til 2004, og var medlem av Bioteknologinemnda i perioden 2004–2007.

Han har blant annet engasjert seg i debatten om såkalte kjønnsnøytrale ekteskap og endringer i straffeloven i forbindelse med krigen mot terrorisme.

Fra 1. juli 2019 er han medlem av EOS-utvalget.

Referanser

Eksterne lenker 

 Hjemmeside
 Kronikk i Aftenposten 18. august 2005: «Ekteskap er ikkje kjønnsnøytralt»

Norske jusprofessorer
Professorer ved Universitetet i Bergen
Personer fra Leikanger kommune
Alumni fra Universitetet i Bergen